কলকাতা: ইলিশ প্রিয় বাঙালির জন্য সুখবর। এবার হয়তো পদ্মার রুপোলি ফসলের স্বাদ আরও বেশি করে পাবে রাজ্যের মানুষ। বাদ যাবে না চিংড়িও। বাংলাদেশ থেকে ইলিশ-চিংড়ির আমদানি বাড়ানোর জন্য হাসিনাকে আবদার জানাবেন মুখ্যমন্ত্রী মমতা বন্দ্যোপাধ্যায়। শুক্রবার রাতে রাইসিনা হিলসে শেখ হাসিনার সম্মানে আয়োজিত নৈশভোজে উপস্থিত থাকবেন মুখ্যমন্ত্রী মমতা। শনিবার দুপুরে প্রধানমন্ত্রীর দেওয়া মধ্যাহ্নভোজেও যোগ দিতে পারেন মুখ্যমন্ত্রী।